Lääneranna vald

Lääneranna vald on kohaliku omavalitsuse üksus Lääne-Eestis Pärnu maakonnas. Selle pindala on 1361 km² ning mandriosa rannajoone pikkus ligikaudu 216 km.

Lääneranna vald moodustus Hanila, Koonga, Lihula ja Varbla valla ühinemisel, mis jõustus 24. oktoobril 2017. aastal.18. jaanuar 2017, Vabariigi Valitsuse määrus Hanila valla, Koonga valla, Lihula valla ja Varbla valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 "Eesti territooriumi haldusüksuste nimistu kinnitamine" muutmine, riigiteataja.ee

2018. aasta seisuga elas Lääneranna vallas rahvastikuregistri andmetel 5462 inimest, neist 1218 vallakeskuses Lihulas.Asulad. Lääneranna vallavalitsus, vaadatud 17.02.2022. Elanike arvu järgi on Lääneranna vald suuruselt 49. ning pindalalt viies vald Eestis.

Vallavanem on 2022. aasta oktoobri seisuga Ingvar Saare.

 Loodus 

Lääneranna vallas on palju soid ja rabasid, millest suur osa on looduskaitse all.

 Pinnamood 

Lääne-Eestit iseloomustab madal ja tasane pinnamood, mis on õhukese pinnakattega. Lääneranna on lubjakivise aluspõhjaga ning mullakiht on seal õhuke ning tänu sellele on mõnes kohas nähtaval ka paljas paas. Valla piirkonda jäävad Pärnu ja Lääne-Eesti madalik. Kõrgeim tipp on Linnusemägi (46,3 m).

 Kaitstav loodus 
pisi|Mihkli-Jaagu hiiekivi
Lääneranna valla territooriumil asuvad mitmed kaitsealad, mis jagunevad loodus- ja maastikukaitsealadeks ning rahvuspargiks. Samuti asub vallas 14 hoiuala.

Lääneranna valda jääb lõunapoolne osa Matsalu rahvuspargist. Muu hulgas on vallas kaitsealadest veel Avaste, Jäärumetsa, Kolga, Mihkli, Nehatu, Paadrema, Puhtu-Laelatu, Tuhu, Vaiste, Varbla laidude, Varbla ja Ännikse looduskaitseala ning Lihula maastikukaitseala.

Lääneranna vallas leidub rohkesti rändrahne. Looduskaitse all on neist muu hulgas Jaagu-Mihkli kivi, Ussikivi, Massu rändrahn, Soomadise rändrahn, Näärikivid ja Lihuntsi kivi.

 Mullastik 

Mullakiht on Lääneranna vallas väga õhuke ning kõige rohkem esinevad mullatüübid on raba- ja siirdesoomullad; leede- ja leetunud liivmullad; gleiliiv-, savi-, liiv-, liivsavi- ja mitmekihilise lõimisega mullad, leostunud ja leetjad liivsavimullad, mis asuvad hallikaskollasel moreenil, rähk-liivsavimullad ning paepealsed liivsavimullad.Mullatüübid, vaadatud 11.12.2021

 Taimestik 
pisi|Rannaniit
Lääne-Eesti, sealhulgas Lääneranna vald, on Eesti üks liigirikkamaid piirkondi. Puhtu-Laelatu looduskaitseala põhjaosas asuval Laelatu puisniidul on teadaolevalt nii Eesti kui kogu Põhja-Euroopa kõige liigirikkam taimekooslus.

Valla metsades on levinumad tamm, haab, saar ja kask, põõsaist sarapuu, kuslapuu ning magedad sõstrad, rohttaimedest maarjahein, kastehein, mägimünt, harilik pune, kaltsifiilsetest taimedest kare hanerohi, kuldkann ja nõmmmünt. Samuti kasvab valla territooriumil muidu haruldane hiilakas.

Valla suurimas pargis (Veltsa mõisa park suurusega 20 ha) on kokku ligi 50 liiki, millest 22 on võõrliigid. Silmapaistvamad on seal euroopa lehis, torkav kuusk ja alpi seedermänd. Kunagi leidusid pargis ka aprikoosipuu ja kreeka pähklipuu, mis nüüdseks on hävinenud. Teistes parkides leiduvad näiteks harilik pöök, Engelmanni kuusk, siberi nulg, must, hall ja kollane mänd, robiiniad ning valge mooruspuu.

 Veestik 

Suurimad läbi Lääneranna valla voolavad jõed on Kasari, Paadrema ja Allika jõgi, mille pikkused on vastavalt 131,7 km, 32,2 km ja 27,8 km.
Lääneranna vallas on siseveekogusidveeseire kaart, vaadatud 11.12.2021. ligi 77, millest suuremad on Lavassaare järv ning Kasse laht ja Mõisalaht.

 Asustus 

Lääneranna vallas on 152 asustusüksust, mille seas on Lihula linn, Virtsu alevik ja 150 küla.

Vald koosneb neljast piirkonnast: Hanila, Koonga, Lihula ja Varbla.

Külad Lääneranna vallas:
Alaküla, Allika, Aruküla, Emmu, Esivere, Haapsi, Hanila, Helmküla, Hälvati, Hõbeda, Hõbesalu, Irta, Iska, Joonuse, Jänistvere, Järise, Järve, Jõeääre, Kadaka, Kalli, Kanamardi, Karinõmme, Karuba, Karuse, Kaseküla, Kause, Keemu, Kelu, Kibura, Kidise, Kiisamaa, Kilgi, Kinksi, Kirbla, Kirikuküla, Kiska, Kloostri, Koeri, Kokuta, Koonga, Korju, Kuhu, Kuke, Kulli, Kunila, Kurese, Käru, Kõera, Kõima, Kõmsi, Laulepa, Lautna, Linnuse, Liustemäe, Lõo, Lõpe, Maade, Maikse, Massu, Matsalu, Matsi, Meelva, Mereäärse, Metsküla, Mihkli, Muriste, Mäense, Mäliküla, Mõisaküla, Mõisimaa, Mõtsu, Naissoo, Nedrema, Nehatu, Nurme, Nurmsi, Nätsi, Nõmme, Oidrema, Paadrema, Paatsalu, Pagasi, Paimvere, Pajumaa, Palatu, Parasmaa, Parivere, Peanse, Peantse, Penijõe, Petaaluse, Piha, Piisu, Pikavere, Pivarootsi, Poanse, Rabavere, Raespa, Raheste, Rame, Rannaküla, Rannu, Rauksi, Ridase, Rooglaiu, Rootsi, Rootsi-Aruküla, Rumba, Rädi, Saare, Saastna, Salavere, Salevere, Saulepi, Seira, Seli, Selja, Sookalda, Sookatse, Soovälja, Tamba, Tamme, Tarva, Tiilima, Tuhu, Tuudi, Täpsi, Tõitse, Tõusi, Ullaste, Uluste, Ura, Urita, Vagivere, Vaiste, Valuste, Vanamõisa, Varbla, Vastaba, Vatla, Veltsa, Voose, Võhma, Võigaste, Võitra, Võrungi, Äila, Ännikse, Õepa, Õhu.

 Ajalugu 

 Muinasaeg 

Lääneranna vald oli asustatud juba kiviajal. Vanimad teadaolevad asulakohad on dateeritud II aastatuhandesse eKr (Pärnamäe)Pärnamäe, vaadatud 12.12.2021 ja I aastatuhande keskpaika eKr (Kaseküla).Kaseküla, vaadatud 12.12.2021. Mõlemast asulakohast on leitud kivikirstkalmeid, mis on üsna haruldased. Tarandkalmetest leidub Lääneranna vallas Kõmsi tarandkalmed ja Poanse tarandkalmed.Poanse tarandkalmed, vaadatud 12.12.2021.

Lääneranna valla territooriumilt leiab ka mitmeid muinasaegseid linnuseid, näiteks Salvere, Lihuntsi ja Lihula.Linnused, vaadatud 12.12.2021.

Muinasaja lõpus olid kohalikeks võimukeskusteks kujunenud Vatla (Karuse) ja Soontagana maalinnad ning Lihula linnus (Leale).[Heiki Valk. Strongholds East of the Baltic Sea in the 11th–13th/14th Centuries: the Topic, Concepts, Research, and Terms. – Strongholds and Power Centres East of the Baltic Sea in the 11th–13th Centuries. A Collection of Articles in Memory of Evald Tõnisson. Ed. H. Valk. (MT, 24. Õpetatud Eesti Seltsi Toimetised, 37.) Tartu, 81–114.], vaadatud 12.12.2021.[Henriku Liivimaa kroonika = Heinrici chronicon Livoniae. Ladina keelest tõlkinud Richard Kleis, toimetanud ja kommenteerinud Enn Tarvel. Tallinn: Eesti Raamat 1982. Peatükk XXIV 3, lk 214–215], vaadatud 12.12.2021.

Esimesed kirjalikud allikad viitavad sellele, et Lääneranna valla piirkonnas oli neli muinaskihelkonda: Lihula (Leale), Kotsu (Cotze, Cozzo, Cotye), Hanila (Haniale) ja Soontagana (Sontackle). Lääneranna valda kuuluva Hanila kohta saab lugeda ka Läti Henriku kroonikast, kus Virtsu sadama tähtsuse tõttu oli just Hanila tol ajal Virtsu ümbruskonna keskuseks.

 Keskaeg 
pisi|Virtsu vasallilinnuse varemed
Pärast Liivimaa ristisõdade lõppu jäi Lääneranna piirkond algul Taani võimualasse (1215–1223), ent läks seejärel suuremas osas Saare-Lääne piiskopkonna koosseisu (välja arvatud mõned alad, mis kuulusid Saksa ordule).

Vanade muinaskihelkondade põhjale loodi neli kirikukihelkonda: Hanila, Mihkli, Karuse ja Lihula. Hiljem lisanud neile 1611. aastal Varbla kihelkondVarbla kihelkond, vaadatud 12.12.2021. ning 1728. aastal Kirbla kihelkond. Kirbla kihelkond, vaadatud 12.12.2021.

Lääneranna piirkond läks aastal 1559. Taani kuninga kätte, kuid pärast Liivi sõda läks tänane Lääneranna territoorium valdavas osas (pool Mihkli kihelkonnast ei läinud) Rootsi võimu alla.

 Uusaeg 

Rootsi ajal asutati valla territooriumile esimesed talurahvakoolid. Lihulas töötas 1694. aastal kihelkonnakool.[Pärtel Piirimäe, Marten Seppel, Andres Andresen ja Ago Pajur. Eesti ajaloo õpik gümnaasiumile, II osa. Rootsi ajast 1905. aastani. Tallinn: Avita 2015, lk 37.], vaadatud 12.12.2021.

Lääneranna aladel asus kuus kirikumõisa, 25 rüütlimõisa, 14 kõrvalmõisa, kolm riigimõisa ja üks poolmõis.
Suuremad mõisad: Lihula (Schloß Leal), Massu (Massau), Matsalu (Matzal), Oidremaa (Oidenorm), Penijõe (Pennijöggi), Pivarootsi (Paulsruhe, Piwarootz), Saastna (Sastama), Saulepi (Saulep), Uue-Varbla (Neu-Werpel), Uue-Virtsu (Neu-Werder), Vana-Virtsu (Alt-Werder, Schloß Werder) ja Vatla mõis (Wattel).

 19. ja 20. sajand 

1866. aasta vallareformiga tekkisid Lääneranna territooriumile ametlike haldusüksustena vallad.

Eesti iseseisvudes jagunes Lääneranna territoorium Kirbla, Koonga, Lihula, Massu, Paadremaa, Paatsalu, Saulepa, Veltsa ja Virtsu valla vahel.
Nõukogude aja alguses läbi viidud haldusreformiga tekkisid Varbla, Karuse, Lihula, Soontaga ja Kirbla vallad. 1950. aastal moodustati Lihula rajoon, mis hõlmas Hanila, Karuse, Kirbla, Kooga, Lõpe ja Varbla külanõukogu.
Iseseisvuse taastamise järel loodi tänase Lääneranna territooriumile Lihula, Hanila, Varbla ja Koonga vald.

 Lääneranna valla sünd 

Lääneranna valla sünd sai alguse sellest, kui riigikogu võttis 2016. aasta 7. juunil vastu haldusreformi seaduse. Selle seaduse tagajärjel hakkas Lihula vald pidama läbirääkimisi Hanila, Koonga ja Varbla vallaga. Vallad soovisid ühinemisettepanekut erineval ajal vastu võtta, kuid läbirääkimiste ring kujunes siiski välja 2016. aasta juuni alguseks.
24. oktoobril 2017 jõustus valdade ühinemine ning nendest moodustus omavalitsusüksus Lääneranna vald.
Ühinemislepingu sõlmisid Hanila vallavolikogu esimees Mardo Leiumaa ja vallavanem Arno Peksar, Koonga vallavolikogu esimees Vallo Kappak ja vallavanem Mikk Pikkmets, Lihula vallavolikogu esimees Jaak Kastepõld ja vallavanem Varje Ojala-Toos ning Varbla vallavolikogu esimees Margit Merila ja vallavanem Sivar Tõnisson.Haldusreform, vaadatud 11.12.2021.

 Nimi 
Lääneranna valla esialgne nimi pidi olema Lihula vald, sest see on ajalooliselt pika tähenduse ja tähtsusega, kuid hiljem otsustati uue tähendusega Lääneranna kasuks. Koonga vallavanem Mikk Pikkmets selgitas, et sõna Lääneranna viitab nii pikale rannajoonele kui ka sellele, et vald asub Lääne-Eestis.

 Haridus ja kultuurielu 
pisi|Varbla Kool (august 2015)
pisi|Varbla kirik
Lääneranna vallas on üks gümnaasium ja kuus alg- või põhikooli: Lihula Gümnaasium, Koonga Kool, Kõmsi Lasteaed-Algkool, Lõpe Kool, Metsküla Algkool, Varbla Kool ja Virtsu Kool. Lasteaiarühmad on Koonga Koolis, Kõmsi Lasteaed-Algkoolis, Lõpe Koolis, Varbla Koolis ja Virtsu Koolis. Lihulas tegutsevad Lihula Muusika- ja Kunstikool ning Lääneranna Spordikool. Lääneranna Muusikakool ja Massu Ratsaspordikool on erahuvikoolid. 

Vallas on 11 kultuuriasutust, sealhulgas kuus rahvamaja: Lihula, Kõmsi, Varbla, Vatla, Virtsu, Paadrema; 3 seltsimaja: Hanila, Saulepi ja Virtsu; ning üks klubi Lõpes.

Vallas tegutseb raamatukogu Lääneranna Raamatukogu nime all, mis koosneb 1. septembril 2018 ühtse juhtimise alla viidud valla raamatukogudest (Kirbla, Koonga, Kõmsi, Lõpe, Metsküla, Saulepi, Tuudi, Varbla, Vatla ja Virtsu). Raamatukogu on struktureeritud keskraamatukogu (mis asub Lihulas) ja selle haruraamatukogudena.

Muuseumidest tegutseb Lääneranna vallas Lihula muuseum ja Hanila muuseum, mis koos moodustavad Lääneranna Muuseumid.

Lääneranna vallas on kaheksa kogudust: kaks Eesti Apostlik-Õigeusu Kiriku ning kuus Eesti Evangeelse Luterliku Kiriku kogudust:
 Varbla Urbanuse kirik Helmkülas
 Mihkli Miikaeli kirik Mihklis
 Lihula Eliisabeti kirik Lihulas
 Kirbla Püha Nikolause kirik Kirblas (üks Eesti väiksemaid kirikuid)
 Karuse Margareeta kirik Kinksi külas
 Hanila Pauluse kirik Hanilas
 Paadrema Püha Kolmainu kirik Paadremas
 Uue-Virtsu Kristuse Sündimise kirik Kõmsi külas (varemetes)

 Ajakirjandus 

Alates 18. juunist 2018 ilmub Lääneranna vallas 11 korda aastas Lääneranna Teataja, mis on kättesaadav nii paberkandjal kui ka internetis. Lääneranna Teataja eelkäija oli Lihula Teataja.[Lihula Teataja 3-2017 Lihula Teataja], vaadatud 11.12.2021. 1990. aastast ilmus Lihulas ajaleht Lõunaläänlane.

 Sümboolika 

Valla sümboliteks on lipp, mis kinnitati vallavolikogu poolt 27. septembril 2018, ja vapp, mis kinnitati 23. augustil 2018.

Lääneranna valla sümboolika on kokku põimitud ühinenud valdade sümboolikast. Sinine värvus on võetud Koonga ja Hanila vallalt, müürihambuline jaotus Lihula vallalt, lainelõikes jalus Varbla vallalt ning hõbedane värvus Hanila, Koonga ja Varbla vallalt.

Vapi kilp on sinine. Vapi põhitunnuseks on hõbedane lendlev kotkas, mis on hõbedase lainelõikes jaluse kohal. Kilbi sinine värv viitab merele ja tegevusalale, mis on merega seotud ning tähistab soid, rabasid ja merd. Sinine värv on vee ja puhta õhu sümbol, mis näitab valla elanike tulevikupüüdlusi ning puhta looduse ja looduskaitse- ja hoiualasid.

Lipp on jaotatud kolmeks horisontaalseks väljaks. Värvideks on sinine ja valge: ülemine pool on sinine ning alumine valge. Valge pool algab müürihambaga ning iga hamba pikkus on kolmandik lipu ühest kolmeks jaotatud horisontaalist.Riigi Teataja, vaadatud 11.12.2021

Normaalsuurus lipul on 960 × 720 mm ning laiuse ja pikkuse suhe on 4:3.

 Juhtimine 
 Vallavalitsus 
Lääneranna Vallavalitsuses on moodustatud neli osakonda: haridus-, kultuuri- ja sotsiaalosakond; majandusosakond; rahandusosakond ja vallakantselei.
Vallavalitsusse kuulus 22. detsembri 2022 seisuga kolm liiget: vallavanem Ingvar Saare ning vallavalitsuse liikmetest Jane Mets ja Urmas Osila.

Aastatel 2017–2020 oli vallavanem Mikk Pikkmets.

Aastatel 2021–2022 oli vallavanem Ene Täht. 

 Vallavolikogu 
Vallavolikokku kuuluvad 21 liiget. Vallavolikogu esimees on 2021. aasta seisuga Armand Reinmaa ja aseesimees Vallo Kappak.

Lääneranna vallas tegutseb ka Lääneranna noortevolikogu, mille koosseisu kuulub 13 liiget. Noortevolikogu esimees on Karmen Pikkmets ja aseesimees Lii Urb.

 KOV volikogu valimised 
 2017 
Esimesed KOV volikogu valimised toimusid 15. oktoobril 2017 ning hääleõiguslikud elanikud valisid 21-liikmelise Lääneranna vallavolikogu. Hääli anti kokku 27022017. aasta valimiste tulmused, vaadatud 11.12.2021. ning tulemused olid järgmised:

 Lääneranna Valimisliit (1728 häält; Mikk Pikkmets, Arno Peksar, Janar Sõber, Tiina Lobja, Mardo Leiumaa, Ireen Kangro, Kristi-Carolina Reinmaa, Vallo Kappak, Eva Kääramees, Mairo Kanter, Jaak Kastepõld, Ain Saare, Margit Merila ja Jüri Mõniste)
 Valimisliit Nelja Valla Ühisjõud (631 häält; Rait Maruste, Andres Hirvela, Külli Raudsik, Maie Ausmeel ja Heino Sabiin)
 Eesti Konservatiivne Rahvaerakond (333 häält; Meelis Malk ja Signe Tetsmann)

Nimekirjas olid veel Eesti Keskerakond, mis sai 10 häält, ning üksikkandidaadid, kes hääli ei saanud.

 2021 
KOV volikogu valimised 2021. aastal toimusid 17. oktoobril, kus hääleõiguslikud elanikud valisid 21-liikmelise Lääneranna vallavolikogu. Kõik valimisnimekirjas olnud erakonnad ja liidud said vähemalt ühe mandaadi. Hääli anti kokku 2716.2021. aasta valimiste tulemus, vaadatud 11.12.2021.

Enim hääli kogus Lääneranna Valimisliit (1330 häält), kes said 11 mandaati. Järgmisena said 502 häälega neli mandaati Eesti Keskerakond, 477 häälega kolm mandaati EKRE, 268 häälega kaks mandaati valimisliit Tegusad Kogukonnad ja 139 häälega ISAMAA erakond ühe mandaadi.

 Majandus 
 Põllumajandus 
Lääneranna vallas tegeletakse loomakasvatusest piima- ja lihaveiste ning lambakasvatusega. Peale heintaimede kasvatatakse ka teravilja, köögivilja ja õlikultuure. Valla territooriumil on ligi 100 mesilat.põllumaade kaart, vaadatud 12.12.2021.

 Sadamad 
2016. aasta 1. oktoobrist alustas parvlaevaliikluse teenindamist Tallinna Sadama tütarettevõte TS Laevad OÜ. Ühendus on Mandri-Eesti ja Muhu vahel (Virtsu–Kuivastu liin).Sadamad, vaadatud 11.12.2021.

Lääneranna valla territooriumil asub 10 sadamaregistrisse kantud sadamat: kaks väikesadamat (Admirali väikesadam, Männi väikesadam), kaks vanasadamat (Virtsu vanasadam ja Saastna vanasadam), viis sadamat (Virtsu sadam, Lääne sadam, Paatsalu sadam, Varbla Puhkeküla sadam ja Pihelgalaiu sadam) ning üks kalasadam (Virtsu kalasadam).

 Tuulepargid 
Lääneranna vallas on tuuleenergeetika uus tootmisharu. Kokku asub valla territooriumil 10 tuuleparki, millest kuulsamad on Virtsu ja Tooma tuulepark.

 Loodusturism 
Lääneranna vallas asub kaks RMK ametlikku telkimisala, Soontagana ja Matsiranna, lisaks Penijõe, Nedrema Puisniidu ja Kolga looduse õpperaja lõkkeplatsid.lõkkeplatside ja telkimisalade kaart, vaadatud 12.12.2021. Valla territooriumil algab Penijõe–Aegviidu–Kauksi matkatee, mis saab alguse Penijõe mõisa juurest Matsalu rahvuspargist ning on 613 km pikkune.
Lääneranna vallas asuvad Keemu, Kloostri, Penijõe ja Suitsu vaatetorn.RMK lehekülg, vaadatud 12.12.2021.

 Tuntud inimesi 
 Eesti jurist ja riigikohtunik Harald Jucum (Lihulas sündinud)
 Maadleja ja maailmameister Gustav Vaher (Lihulas sündinud)
 Keeleteadlane ja pedagoog Mai Bereczki (Koongas sündinud)
 Maadlussangar ja olümpiavõitja Kristjan Palusalu (Varblas sündinud)
 Kirjanik Karl Ristikivi (Varblas sündinud)
 Eesti skulptor Robert Rannast (Hanilas sündinud)

 Vaatamisväärsused 

Vaata ka
Tõstamaa saar

 Viited 

 Välislingid 

 Lääneranna vald
 Lääneranna vald Pärnumaa Omavalitsuste Liit
 Lääneranna vallaleht

Kategooria:Pärnu maakonna vallad